da da nb da sv da da da da da da da da da da da en da en da da da da da en sv da da hbs_lat sv hbs_lat fi pl da nl da de da da da da es da da da da da da da da pl da da da en da da da de da da da da de da da da da da da da en da da da da da da da da da da da en da da nn da da da da de en da da da nb da nn id da da da da da da da da da da da da en da en da da da da da da en sv da da hbs_lat sv hbs_lat fi da pl da nl da de da da da da nb da nb en da sv da da da da pt nn da da nn nb da da en en da da da da de da da da en de da en en da en sv sv da
Gå til - Mad & Drikke
Gå til - Firma & Grupper
Når du har Bakken-uniformen på, ER du Bakken for gæsterne. Du lægger hverdagen fra dig, finder smilet frem og gør alt, hvad du kan, for at gæsten får en god oplevelse.
Elsker du gæstekontakt, er du servicemindet og har du lyst til at få det sjoveste arbejde i verdens ældste forlystelsespark? Så er det nu, du skal søge.
På Bakken går vi efter mennesker, der på charmerende og enestående vis skaber gode oplevelser ved altid at give vores gæster den bedste service, hvilket kræver overskud og god energi.
Selvom vi arbejder hårdt i løbet af sæsonerne, gør vi en dyd ud af, at det samtidig også skal være et hyggeligt sted at komme på arbejde. Vi vægter fællesskab og sammenhold højt. Vi er en god blanding aldersmæssigt, hvilket giver en utrolig god gruppedynamik.
Vi hjælper hinanden, hvor der er behov og kræver en fleksibilitet, der selvfølgelig bliver gengældt. Arbejdet kan til tider være hårdt, men det er samtidig også de travle perioder, der føles rigtig sjove.
Bakken søger sæsonansatte til følgende områder:
Som kioskansvarlig i Bakkens Salg & Information er du en del af et hold, der har gæsterne i fokus, er serviceminded og præsentabel.
Arbejdet som kioskansvarlig omfatter kundeekspedition, telefonbetjening, ansvar for dagens drift af kiosken herunder medarbejderansvar samt lettere regnskabsmæssige opgaver for kiosken og vores kørende forlystelser. Den kioskansvarlige leder og fordeler arbejdet i kiosken på dagen og supporterer øvrige kioskmedarbejdere med råd og hjælp. Den kioskansvarlige vil også indgå som en del af teamet af kassemedarbejdere. Derudover indbefatter jobbet diverse ad hoc opgaver omkring personalehåndtering, vagtplanlægning og daglig styring af informationskiosker – alt i tæt samarbejde med og med reference direkte til afdelingslederen.
Der er aldrig to dage, der er éns og du skal trives med vekslende arbejdsopgaver.
Som medarbejder i Bakkens Salg & Information, parkeringsplads og service er du en del af et hold, der har gæsterne i fokus, er serviceminded og præsentabel.
Vi forventer ikke, at du er verdensmester i salg fra første dag.
Dine kolleger hjælper og støtter dig i udviklingen, så du opbygger dine salgs- og servicekompetencer.
Som medarbejder på Bakkens gamle træ-Rutschebane og SuperNova, er du en del af et hold, der arbejder hårdt i al slags vejr, og som har det sjovt sammen. Fælles for os er, at vi er venlige, serviceminded, arbejdsomme og har et glimt i øjet.
Vi sørger for, at du bliver oplært i de nødvendige rutiner og forventer ikke, at du er verdensmester fra første dag.
Dine kolleger hjælper og støtter dig i udviklingen, så du opbygger dine kompetencer løbende.
Bakken er en sæsonvirksomhed – og vi har travlt.
Du har mulighed for at ansøge om alle tre stillinger. I tilfælde af du søger flere steder, bedes du prioritere dine ønsker for afdelingerne. Du skal være opmærksom på, at vi arbejder tæt sammen på kryds og tværs, og selvom du kun søger en afdeling, vil du kunne få enkelte vagter i andre afdelinger.
Du har mulighed for at ansøge om alle tre stillinger. I tilfælde af du søger flere steder, bedes du prioritere dine ønsker for afdelingerne. Du skal være opmærksom på, at vi arbejder tæt sammen på kryds og tværs, og selvom du kun ansøger til ét sted, vil du i tilfælde af sygdom mm. godt kunne komme til at få enkelte vagter, hvor der er behov.
Efter aftale. Bakken holder åbent i efterårsferien den 15.-23. oktober samt i julen fra den 25. november-22. december 2022. Sommersæsonen 2023 starter den 31. marts.
Skiftende arbejdstider fra kl. 7.00-23.00 alle ugens dage efter vagtplan i åbningsperioden. Vagterne er på minimum 4 timer.
Du skal være min. 16 år i Bakkens Salg & Information, 18 år på parkering/service/forlystelser. Vi opfordrer også seniorer til at søge stillingerne
I henhold til overenskomst med 3F.
Hvis ovenstående har din interesse, og du har lyst til at være en del af vores team, så send en mail med en kort ansøgning samt CV. Du er også velkommen til at sende en videooptagelse af dig selv. Ansøgning sendes til job@bakken.dk. Samtaler afholdes løbende.
Hvis du sender en video, må den max være ca. 1 min. og i videoen bedes du besvare følgende spørgsmål:
Hvad er det sjoveste ved Bakken?
Beskriv hvad en god serviceoplevelse er for dig - Har du måske selv oplevet noget som var speciel god service for dig?
Hvis du kunne vælge frit i hele verden - hvad vil du så arbejde med resten af dit liv?
Sæsonmedarbejder i Informationskiosk/parkering samt forlystelserne; Rutschebanen og Supernova
Send en mail til job@bakken.dk
Er du vores nye kollega? Her finder du et bredt udvalg af sjove og spændende job, der spænder fra sommerferiejob til tjenerjob og lederjob. Find dit nye job på Bakken.dk og søg ledige job direkte på sitet.
Ledige stillinger på Bakken
Se flere billeder Se flere billeder
Køb turbånd online og spar! KØB ONLINE
Tilbage til Mad & Drikke
Caféer, Is & Fastfood
Gå til Mad & Drikke
Tilbage til Firma & Grupper